*Príloha č. 4 Výzvy na predkladanie ponúk*

**K Ú P N A   Z M L U V A**

uzatvorená podľa § 409 a nasl. Obchodného zákonníka č. 513/1991 Zb.

v znení neskorších predpisov medzi

**Z m l u v n é s t r a n y**

**K u p u j ú c i : Obec Stebník**

Sídlo: Stebník 11, 086 33 Stebník

Štatutárny orgán: Slavomír Mlynár, starosta obce

IČO: 00322601

DIČ: 2020624694

Osoby oprávnené na rokovanie:

vo veciach zmluvných: Slavomír Mlynár, starosta obce

vo veciach technických: Slavomír Mlynár, starosta obce

Bankové spojenie: *doplní sa pri podpise zmluvy*

IBAN: *doplní sa pri podpise zmluvy*

Telefón: +421 544798327; +421 911583550

e-mail: starosta@stebnik.sk

(ďalej len „**kupujúci**“)

**a**

**P r e d á v a j ú c i :**

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

kód BIC:

Telefón/fax:

e-mail:

(ďalej len „**predávajúci**“)

1. **ÚVODNÉ USTANOVENIA**
   1. Táto zmluva sa uzatvára ako výsledok verejného obstarávania v zmysle ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“). Kupujúci na obstaranie predmetu tejto zmluvy: **„Kompostéry na spracovanie BRKO pre obyvateľov obce Stebník“** použil postup verejného obstarávania – zákazka s nízkou hodnotou podľa § 117 zákona o verejnom obstarávaní.
   2. Kupujúci za nižšie uvedených podmienok uzatvára s predávajúcim ako úspešným uchádzačom v rámci uskutočneného verejného obstarávania podľa ods. 1.1 tohto článku zmluvy túto kúpnu zmluvu za nižšie uvedených zmluvných podmienok v rámci implementácie projektu s názvom ***Kompostéry na spracovanie BRKO pre obyvateľov obce Stebník*** v zmysle uzavretej Zmluvy č. E119308U03 o poskytnutí podpory z Environmentálneho fondu formou dotácie.
2. **PREDMET ZMLUVY**
   1. Predávajúci sa touto zmluvou zaväzuje dodať kupujúcemu hnuteľné veci uvedené v Prílohe č. 1 tejto zmluvy a previesť na neho vlastnícke právo k týmto veciam (ďalej len „**tovar**“ alebo „predmet zmluvy“).
   2. Za podmienok vymedzených touto zmluvou sa predávajúci zaväzuje dodať ďalej špecifikovaný tovar a kupujúci sa zaväzuje dodaný tovar odobrať a zaplatiť zaň dohodnutú kúpnu cenu. Dodaný tovar musí byť nový, nepoužitý, v originálnom vyhotovení s príslušnými dokumentmi a musí spĺňať podmienky platnej legislatívy, resp. zákonné požiadavky o certifikácii výrobkov (ak relevantné).
   3. Jednotkové ceny predmetu zmluvy sú uvedené v Prílohe č. 1 – Cena predmetu zmluvy a špecifikácia predmetu zmluvy je uvedená v Prílohe č. 2 – Špecifikácia predmetu zmluvy.
3. **VYHLÁSENIA**
   1. Predávajúci vyhlasuje, že má potrebné vedomosti, aby mohol vykonať všetky nasledujúce vyhlásenia, a berie na vedomie, že pravdivosť a úplnosť každého z týchto vyhlásení je rozhodujúcou skutočnosťou pre kupujúceho pri uzatváraní tejto zmluvy.
   2. Predávajúci vyhlasuje a zaručuje kupujúcemu, že:
4. je výlučným vlastníkom tovaru bez obmedzenia iným zmluvným vzťahom alebo dohodou s treťou osobou, či už písomnou alebo ústnou, ktorá by mohla akýmkoľvek spôsobom ovplyvniť vlastnícke právo, budúcu držbu a užívanie alebo budúcu dispozíciu s nimi, a že neprebiehajú a ani nemá vedomosť o tom, že by mohli prebiehať akékoľvek súdne alebo iné konania, ktoré by mohli mať takéto alebo obdobné následky;
5. tovar nie je zaťažený žiadnymi právami tretích osôb, najmä záložným právom, nájomným vzťahom, predkupným právom alebo inými zabezpečovacími záväzkami;
6. tovar neporušuje práva duševného vlastníctva tretích osôb;
7. kupujúceho oboznámil so všetkými právnymi vzťahmi týkajúcimi sa tovaru, že všetky tieto vzťahy sú pravdivo, úplne a presne opísané v tejto zmluve a že neexistujú žiadne iné právne vzťahy k tovaru, ktoré by neboli opísané v tejto zmluve;
8. následne po podpísaní tejto zmluvy sa zdrží akéhokoľvek konania, ktoré by prekážalo alebo bránilo prevodu tovaru na kupujúceho a zaväzuje sa konať tak, aby mohol splniť svoje povinnosti podľa tejto zmluvy;
9. mu nie sú známe žiadne také vady tovaru, na ktoré by mal kupujúceho osobitne upozorniť.
   1. Predávajúci berie na vedomie, že vyhlásenia uvedené v odseku 3.2 tohto článku sú pre kupujúceho podstatnou skutočnosťou na uzatvorenie tejto zmluvy a v prípade, že sa ukáže nepravdivosť vyššie uvedených vyhlásení, bude to pre kupujúceho dôvodom na uplatnenie náhrady škody.
10. **PODMIENKY DODÁVKY TOVARU**
    1. Miestom dodania tovaru podľa tejto zmluvy je:

SK, Východné Slovensko, Prešovský kraj, okres Bardejov, Obec Stebník, do jednotlivých domácností

* 1. Predávajúci je povinný dodať tovar do miesta dodania v lehote **najneskôr do 30.06.2022.**
  2. Predávajúci je povinný minimálne tri (3) dni vopred kupujúcemu písomne oznámiť presný termín dodania tovaru s uvedením dátumu a hodiny dodania. Termín odsúhlasený kupujúcim je pre zmluvné strany záväzný.
  3. Predávajúci je povinný vykonať kompletizáciu tovaru v mieste dodania za účelom jeho pripravenosti na užívanie (ak relevantné).
  4. Kupujúci potvrdí prevzatie tovaru od predávajúceho na dodacom liste resp. kupujúci potvrdí prevzatie tovaru po jeho kompletizácii v mieste dodania a po zaškolení ním určených osôb k používaniu tovaru (ak je relevantné) v písomnom preberacom protokole.
  5. Súčasťou protokolárneho odovzdania predmetu zmluvy podľa predchádzajúceho bodu bude odovzdanie sprievodnej a technickej dokumentácie, ktorá sa k nemu vzťahuje, a ktorá je potrebná na jeho užívanie a na výkon vlastníckeho práva, v rozsahu zodpovedajúcom charakteru vybavenia a bezpečnostno-technickým požiadavkám - minimálne však:
     1. preberací protokol/dodací list predmetu zmluvy s uvedením presného názvu a výrobcu tovaru predmetu zmluvy,
     2. v protokole/v dodacom liste budú rozpísane položky, z ktorých dodávka predmetu zmluvy pozostáva,
     3. záručný list - potvrdenia záruky na jednotlivé funkčné celky predmetu zmluvy a ich komponenty (ak je relevantné)
     4. kompletná dokumentácia / návod na obsluhu a používanie tovaru v slovenskom jazyku (ak je relevantné),
     5. EC Declaracion comformity - ES vyhlásenie o zhode, vrátane certifikátov ( ak je relevantné)
     6. Iné relevantne doklady.
  6. Predmet zmluvy bude dodaný jeho prevzatím poverenou osobou kupujúceho v mieste dodania. Oprávnená osoba kupujúceho ho prevezme po vykonaní technickej kontroly, t.j. či dodaný predmet plnenia zodpovedá špecifikácii v prílohe č. 2 tejto zmluvy. Oprávnená osoba kupujúceho prezrie jednotlivé časti predmetu zmluvy a s odbornou starostlivosťou preverí ich celkový stav vrátane príslušenstva, výbavy, overí presnú identifikáciu podľa príslušných dokladov. V prípade zjavných odstrániteľných vád bude kupujúci požadovať ich okamžité odstránenie.
  7. Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody, ktorá mu v dôsledku toho vznikla; škodou sa v tomto prípade rozumie aj rozdiel medzi kúpnou cenou podľa čl. 7 bod 7.1 tejto zmluvy a kúpnou cenou, za ktorú kupujúci obstaral predmet zmluvy u iného dodávateľa z dôvodu nesplnenia podmienok predávajúcim týkajúcich sa technických parametrov predmetu zmluvy.
  8. Nebezpečenstvo vzniku škody na tovare a  vlastnícke právo prechádza na kupujúceho momentom skutočného prevzatia tovaru kupujúcim od predávajúceho, nie však skôr, ako podpisom preberacieho protokolu, resp. dodacieho listu.
  9. Tovar musí byť v súlade s požiadavkami, špecifikáciami uvedenými v prílohe č. 2 k tejto zmluve, ako aj s príslušnými zákonmi, nariadeniami, technickými normami (aj nezáväznými) aštandardmi platnými v Európskej únii a jej členských štátoch, medzinárodnými a národnými štandardmi a riadnou výrobnou praxou. Tovar, jeho označenie a balenie nesmie porušovať práva tretích osôb, najmä patenty, obchodné známky a iné práva duševného (vrátane priemyselného) vlastníctva tretích strán.
  10. Predávajúci je povinný tovar zabaliť spôsobom potrebným na uchovanie a ochranu tovaru, najmä počas jeho prepravy do miesta plnenia.

1. **ZÁRUKA**
   1. Kupujúci je povinný vykonať prehliadku dodaného tovaru s bežnou starostlivosťou pri odovzdávaní tovaru.
   2. Na základe dohody zmluvných strán sa na dodaný tovar vzťahuje záruka počas doby udržateľnosti projektu so záručnou dobou **60 mesiacov** odo dňa prevzatia tovaru kupujúcim.
   3. Predávajúci preberá záruku, že počas záručnej doby
2. tovar bude presne v súlade so všetkými špecifikáciami podľa tejto zmluvy,
3. tovar bude nový, funkčný a bezvadný v spracovaní a materiáli,
4. kupujúci získa vlastnícke právo k tovaru, neobmedzené žiadnymi záložnými právami, bremenami a skutočnými alebo uplatnenými porušeniami patentov, autorských práv alebo ochranných známok,
5. tovar bude obchodovateľný, bezpečný a vhodný na kupujúcim zamýšľané účely.
   1. V prípade výskytu vád na dodanom tovare počas záručnej doby má kupujúci práva vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád tovaru je predávajúci povinný vady na vlastný účet odstrániť v primeranej lehote, najneskôr však do 15 dní od doručenia písomnej reklamácie, pokiaľ sa zmluvné strany nedohodnú písomne inak. Po márnom uplynutí tejto lehoty sa vada bude považovať za neodstrániteľnú. Nárok na odstúpenie od tejto zmluvy je možné uplatniť aj len čiastočne čo do vadnej časti dodávky tovaru. V prípade, že bude predávajúci v omeškaní s odstraňovaním vád tovaru opravou po dobu dlhšiu ako 15 dní, má kupujúci právo opraviť alebo zabezpečiť opravu vady dodaného tovaru na náklady predávajúceho.
   2. V prípade, že kupujúci z dôvodu omeškania predávajúceho, opraví alebo zabezpečí opravu vady dodaného tovaru treťou osobou, záručná doba podľa ods. 5.2 tohto článku zmluvy ostáva zachovaná v celom rozsahu.
   3. Zodpovednosť predávajúceho za vady nie je dotknutá tým, že kupujúci neoznámil predávajúcemu vady tovaru bez zbytočného odkladu potom, čo ich zistiť mal pri vynaložení odbornej starostlivosti pri prehliadke alebo kedykoľvek neskôr. Kupujúci teda môže reklamovať vady tovaru bez obmedzenia času počas celej záručnej doby. Prípadné reklamácie je kupujúci povinný uplatniť u predávajúceho písomne najneskôr do 14 pracovných dní odo dňa, keď vadu skutočne zistil, najneskôr však počas trvania záručnej doby. Uplatnenie vád tovaru a nárokov zo zodpovednosti za vady tovaru musí kupujúci uskutočniť písomne, inak sa naň neprihliada. Uplatnenie vady tovaru musí obsahovať stručný opis vady alebo toho, ako sa vada prejavuje.
6. **SANKCIE**

6.1 Kupujúci si môže voči predávajúcemu uplatniť zmluvnú pokutu:

1. vo výške 0,1% z celkovej zmluvnej ceny bez DPH za dodanie predmetu zmluvy uvedenom v bode 7.1 tejto zmluvy za každý aj začatý deň omeškania s odovzdaním predmetu zmluvy podľa článku 4 tejto zmluvy až do jeho prevzatia kupujúcim, okrem prvého dňa omeškania. Prvý deň je nasledujúci po dni, kedy sa malo plnenie odovzdať; Zaplatením zmluvnej pokuty nie je dotknutý nárok kupujúceho na náhradu škody. Pokiaľ predmet zmluvy nebude dodaný ani v dodatočnej lehote určenej kupujúcim, kupujúci je oprávnený odstúpiť od zmluvy a má nárok na náhradu škody, ktorá mu nedodaním predmetu zmluvy vznikla; škodou sa v tomto prípade rozumie aj rozdiel medzi kúpnou cenou (bez DPH) podľa bodu 7.1 tejto zmluvy a kúpnou cenou (bez DPH), za ktorú kupujúci obstaral predmet zmluvy u iného dodávateľa z dôvodu omeškania predávajúceho;
2. ak predávajúci odstúpi od zmluvy bez zavinenia kupujúceho, zaplatí pokutu vo výške 30 % z ceny nedodaného predmetu zmluvy. V takomto prípade, ak vznikne kupujúcemu škoda, predávajúci je povinný túto škodu zaplatiť;
3. ak predávajúci nezabezpečí úkony záručného servisu s podmienkami v článku 5, zaplatí zmluvnú pokutu vo výške 50,- € bez DPH za každú nezrealizovanú nahlásenú reklamáciu;
4. predávajúci je oprávnený odstúpiť od zmluvy v prípade, že kupujúci preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.

6.2 V prípade, že kupujúci po tom, čo bude v omeškaní s platením kúpnej ceny, túto nezaplatí ani na písomnú výzvu predávajúceho, predávajúci bude oprávnený od tejto zmluvy odstúpiť.

1. **KÚPNA CENA A PLATOBNÉ PODMIENKY**
   1. Na základe dohody zmluvných strán bola kúpna cena za celý predmet zmluvy stanovená na sumu vo výške:

Kúpna cena celkom bez DPH: ........................................... EUR

Výška DPH: ........................................... EUR

Kúpna cena celkom vrátane DPH: .................................... EUR

(slovom .................................................................................................)

Predávajúci, ktorý nie je v čase uzavretia zmluvy platiteľom DPH, sa stane po uzavretí zmluvy platiteľom DPH, nemá nárok na zvýšenie ceny o hodnotu DPH.

* 1. Takto stanovená kúpna cena sa aplikuje počas celej doby trvania tejto zmluvy a môže byť zmenená len dohodou zmluvných strán v súlade so zákonom o verejnom obstarávaní.
  2. V kúpnej cene podľa odseku 7.1 tohto článku zmluvy sú zahrnuté všetky náklady a výdavky predávajúceho, ktoré súvisia s dodaním tovaru podľa tejto zmluvy.
  3. Kúpna cena podľa ods. 7.1 tohto článku zmluvy je splatná po riadnej dodávke tovaru podľa článku 4. tejto zmluvy na základe faktúry vystavenej predávajúcim.
  4. Faktúra vystavená podľa odseku 7.4 tohto článku, bude **splatná do 30 dní** od doručenia faktúry kupujúcemu.
  5. Faktúra bude obsahovať všetky náležitosti v zmysle všeobecne záväzných právnych predpisov a ktorej prílohou bude dodací list resp. preberací protokol potvrdený kupujúcim. Predávajúci je oprávnený vystaviť faktúru najskôr po dodaní tovaru kupujúcemu.
  6. V prípade námietok kupujúceho voči správnosti vystavenej faktúry je kupujúci túto faktúru do 5 pracovných dní odo dňa jej doručenia kupujúcemu povinný vrátiť predávajúcemu spolu s vytknutím jej nesprávnosti. V prípade oprávnených námietok sa má za to, že faktúra nebola kupujúcemu doručená.
  7. V prípade reklamácie vád dodávky tovaru až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) kupujúci nie je v omeškaní s úhradou kúpnej ceny za reklamovanú dodávku tovaru alebo akúkoľvek jej časť.
  8. Kupujúci je oprávnený zadržať časť kúpnej ceny vo výške zodpovedajúcej dani z pridanej hodnoty vyúčtovanej faktúrou v prípade, ak u predávajúceho nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní predávajúceho v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď predávajúci hodnoverným spôsobom preukáže kupujúcemu, že u neho tieto dôvody pominuli.
  9. Predávajúci sa zaväzuje vysporiadať svoj záväzok na daň z pridanej hodnoty z vystavenej faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia kupujúceho za túto daň, sa predávajúci zaväzuje nahradiť kupujúcemu takto vzniknutú škodu v plnej výške uhradenej dane z pridanej hodnoty. Náhrada škody je splatná v lehote do desiatich pracovných dní od doručenia jej vyúčtovania predávajúcemu.

1. **DORUČOVANIE**
   1. Všetky listiny, objednávky, dokumenty, požiadavky a oznámenia vrátane tých, ktoré vyvolávajú právne účinky (ďalej len **„oznámenia**“) budú medzi zmluvnými stranami zabezpečované listami doručenými poštou alebo osobne alebo e-mailom. Ak bolo oznámenie zasielané poštou, za doručené sa považuje dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa ods. 8.2 vrátila späť odosielateľovi. Ak bolo oznámenie zasielané e-mailom alebo oznamované osobne v pracovný deň v čase od 8.00 hod do 16.00 hod., považuje sa za doručené v momente prenosu resp. oznámenia, inak v nasledujúci pracovný deň.
   2. Pre **kupujúceho** budú všetky oznámenia doručované alebo oznamované na nižšie uvedené údaje:

adresa: Obec Stebník, Stebník 11, 086 33 Stebník

kontaktná osoba: Slavomír Mlynár, starosta obce

a pre **predávajúceho** budú všetky oznámenia doručované alebo oznamované na nižšie uvedené údaje:

adresa: .............................

kontaktné osoby: .............................

tel: .............................

e-mail: .............................

alebo na akúkoľvek inú adresu, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.

* 1. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

1. **ZÁVEREČNÉ USTANOVENIA**
   1. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a v jeho rámci ustanoveniami Občianskeho zákonníka č. 40/1964 Zb. v znení neskorších predpisov a súvisiacimi predpismi.
   2. Predávajúci sa zaväzuje strpieť výkon kontroly/auditu súvisiaceho s dodaním tovaru kedykoľvek počas platnosti a účinnosti **Zmluvy č. E119308U03 o poskytnutí podpory z Environmentálneho fondu formou dotácie** (ďalej len „Zmluva o poskytnutí dotácie“), uzavretej medzi Kupujúcim ako prijímateľom dotácie a Environmentálnym fondom ako poskytovateľom dotácie za účelom financovania Plnenia podľa Zmluvy, a to zo strany oprávnených osôb na výkon kontroly/auditu a poskytnúť im všetku potrebnú súčinnosť.
   3. Kupujúci má právo odstúpiť od zmluvy v prípade skončenia alebo zániku Zmluvy o poskytnutí dotácie, uzavretej medzi Kupujúcim ako prijímateľom dotácie a Environmentálnym fondom ako poskytovateľom dotácie za účelom financovania Plnenia podľa Zmluvy, a to bez ohľadu na právny titul skončenia alebo zániku Zmluvy o poskytnutí dotácie.
   4. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle Kupujúceho.
   5. Táto zmluva sa môže meniť alebo zrušiť iba dohodou zmluvných strán v písomnej forme.
   6. Ak by sa dôvod neplatnosti vzťahoval len na časť tejto zmluvy, bude neplatnou len táto časť.
   7. Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.
   8. Subdodávky

- Predávajúci môže zabezpečiť časť plnenia predmetu zmluvy prostredníctvom svojich subdodávateľov.

- Predávajúci garantuje spôsobilosť subdodávateľov pre plnenie predmetu zmluvy.

- Predávajúci zodpovedá za celé a riadne plnenie zmluvy počas celého trvania zmluvného vzťahu s kupujúcim a to bez ohľadu na to, či predávajúci použil subdodávky alebo nie, v akom rozsahu a za akých podmienok. Kupujúci nenesie akúkoľvek zodpovednosť voči subdodávateľom predávajúceho.

- Predávajúci je povinný oznámiť kupujúcemu akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala

- predávajúci má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto zmluva týka.

- Predávajúci je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia).

- Porušenie povinností predávajúceho uvedených v tomto bode zmluvy sa považuje za podstatné porušenie zmluvných povinností.

* 1. Neoddeliteľnú súčasť zmluvy tvorí Príloha č. 1, ktorá obsahuje cenu predmetu zmluvy a Príloha č. 2, ktorá obsahuje špecifikáciu predmetu zákazky.
  2. Táto zmluva bola vyhotovená v štyroch rovnopisoch, z toho dva pre kupujúceho a dva pre predávajúceho.
  3. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

V Stebníku, dňa: ............................. V ......................., dňa: .............................

Za kupujúceho: Za predávajúceho**:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slavomír Mlynár, starosta

Príloha č. 1 - Cena predmetu zmluvy

Príloha č. 2 – Špecifikácia predmetu zmluvy

Príloha č. 3 - Subdodávatelia (ak je relevantné)

Príloha č. 3 Kúpnej zmluvy

## Subdodávatelia

|  |  |  |  |
| --- | --- | --- | --- |
| Subdodávateľ  (názov, sídlo, IČO) | Predmet subdodávky | Predpokladaný podiel zákazky zadávaný subdodávateľovi | Osoba oprávnená konať za subdodávateľa  (meno a priezvisko, adresa pobytu, dátum narodenia) |
|  |  |  |  |
|  |  |  |  |
|  |  |  |  |